Ναυτικός Όμιλος Χίου

Ο Ναυτικός Όμιλος Χίου είναι ένα ναυταθλητικό σωματείο με έδρα το νησί της Χίου, περισσότερο γνωστό για την ομάδα υδατοσφαίρισης η οποία συμμετέχει στην Α1 Εθνική κατηγορία ανδρών.

Τμήματα
Ο Ναυτικός Όμιλος Χίου αυτή τη στιγμή έχει σε πλήρη λειτουργία ανδρικά και γυναικεία τμήματα Υδατοσφαίρισης, Κολύμβησης και Ιστιοπλοΐας

Ιστορία
Ο Ναυτικός Όμιλος Χίου ιδρύθηκε το 1930 από επιφανείς Χιώτες. Στην αρχή λειτούργησε σαν λέσχη, όπου για να γίνει κάποιος μέλος έπρεπε να είναι ιδιοκτήτης σκάφους. Γρήγορα όμως η διοίκηση του περιήλθε σε νέους ανθρώπους και ο Ν. Ο. Χίου μετατράπηκε σε ανοικτό για όλους αθλητικό Σωματείο. Από τότε άρχισε η πλούσια αθλητική δραστηριότητα του στο ναυταθλητισμό και γενικότερα στον αθλητισμό. Ο Ν.Ο. Χίου λάμβανε μέρος στα περιφερειακά πρωταθλήματα Ανατολικής Ελλάδος της ΕΚΟΦ.

Από το 1967 ο Ν.Ο. Χίου απόκτησε δικές του εγκαταστάσεις: ανοικτή πισίνα, η οποία όμως λόγω της κατασκευής του Ιωνικού Κολυμβητηρίου δεν λειτουργεί πλέον, αίθουσα εστιατορίου, αίθουσα συνεδριάσεων, αίθουσα πινγκ-πονγκ, εγκαταστάσεις για το κωπηλατικό και ιστιοπλοϊκό τμήμαwww.noxiou.gr.

Τμήμα υδατοσφαίρισης

Το τμήμα ανδρών του Ν. Ο. Χίου  αγωνίζεται στην Α1 Εθνική κατηγορία Υδατοσφαίρισης από το 1966. Μετρά 47 συμμετοχές από το 1967 και την καθιέρωση της Εθνικής Κατηγορίας. Μάλιστα από το 1975 έως σήμερα έχει συμμετάσχει ανελλιπώς με εξαίρεση το έτος 1978. Έτσι θεωρείται μία από τις παραδοσιακά ισχυρές ομάδες του πρωταθλήματος με στόχο τη διάκριση σε κάποια Ευρωπαϊκή διοργάνωση. Το 1990 κατέκτησε το Κύπελλο Ελλάδος νικώντας στον τελικό την ισχυρή τότε Γλυφάδα με 8–5 στην παράταση. Έτσι έγινε η πρώτη επαρχιακή ομάδα που κατακτά το Κύπελλο Ελλάδος, όπως και η μοναδική νησιωτική ομάδα με τίτλο πρωταθλήματος ή κυπέλλου υδατοσφαίρισης. Η ομάδα του Ν. Ο. Χίου  αποτελείται κυρίως από Χιώτες που προέρχονται από τα τμήματα υποδομής του συλλόγου αν και τα τελευταία χρόνια η ομάδα έχει προχωρήσει στην απόκτηση σημαντικών Ελλήνων και ξένων αθλητών όπως ήταν το 1997 ο Τάσος Παπαναστασίου και ο Dimitri Apanacenko (Ντμίτρι Απανασένκο). Την σεζόν 1996-97 μοιράστηκε την πρώτη θέση της κανονικής διάρκειας με την Βουλιαγμένη ενώ έφτασε στους τελικούς του πρωταθλήματος όπου αντιμετώπισε τον Ν.Ο. Βουλιαγμένης. Τελικά κατέλαβε την δεύτερη θέση η οποία είναι και η καλύτερη στην ιστορία του. Έχει κατακτήσει την τρίτη θέση τέσσερις φορές (2007, 2012, 2013, 2018). Την σεζόν 2006-2007 ο Ν.Ο. Χίου τερμάτισε στην πέμπτη θέση της κανονικής περιόδου, αλλά με αντεπίθεση στα play off κατάφερε παρά το μειονέκτημα έδρας να τερματίσει στην τρίτη θέση και θα λάβει μέρος στην προκριματική φάση της EuroLeague της επόμενης περιόδου. Επίσης, τη σεζόν 2017-2018 τερμάτισε στην κανονική διάρκεια του πρωταθλήματος στην τρίτη θέση, την οποία και κράτησε μετά το τέλος των play off.

Η Γυναικεία ομάδα αγωνίζεται στην Α2 κατηγορία.

 Σύνθεση 2018 - 2019 
• Προπονητής: Μικέδης Μάκης

• Βοηθός Προπονητή: Τέτερης Μιχάλης

 Παίκτης  Θέση  Ηλικία Γρηγοριάδης Ιάσονας  Τερματοφύλακας  1996 Καρακούρος Ιωάννης  Τερματοφύλακας  2003 Κούτης Σταμάτιος  Τερματοφύλακας  2001 Παππάς Κωνσταντίνος  Αμυντικός  1977 Τζελάτης Δημήτριος  Αμυντικός  1994 Μόκκας Κωνσταντίνος  Αμυντικός  2002 Μπαλαχούτης Νικόλαος  Περιφερειακός  2000 Σωτηριανός Γρηγόριος  Περιφερειακός  1996 Γαβαλάς Σπυρίδων  Περιφερειακός  1999 Κόλλιας Κωνσταντίνος  Περιφερειακός  1994 Μιμίδης Μιχαήλ  Περιφερειακός  1990 Blazevic Nino  Περιφερειακός  1992 Κανδιόγλου Γεώργιος  Περιφερειακός  1984 Καρακούρος Μιχαήλ  Περιφερειακός  2003 Μαρουλάς Μάρκος  Περιφερειακός  2001 Ντούλος Νικόλαος  Φουνταριστός  1981 Μιμίδης Στυλιανός  Φουνταριστός  1989 Γδύσης Αθανάσιος  Φουνταριστός  2001 Αλάτσης Αναστάσιος  Φουνταριστός  1998

 Επιτυχίες 

 Διακρίσεις υδατοσφαίρισης ανδρών 
 Κύπελλο Ελλάδος το 1990
 Πρώτη θέση στο Μεσογειακό κύπελλο (Mediteranian Cup 2005) στο Ισραήλ τον Οκτώβριο του 2005
 5 συμμετοχές στο LEN TROPHY
 1 συμμετοχή στο EURO LEAGUE 2007-08

 Διακρίσεις στο πρωτάθλημα ανδρών 
 2η θέση το 1996-97
 4η θέση το 2002-03
 4η θέση το 2004-05
 3η θέση το 2006-07
 4η θέση το 2007-08
 3η θέση το 2011-12
 3η θέση το 2012-13
 3η θέση το 2017-18

 Διακρίσεις στα πρωταθλήματα υποδομών 

 3 φορές το Πρωτάθλημα Νέων Ανδρών: 1980, 2002, 2003
 3 φορές το Πρωτάθλημα Εφήβων: 1981, 1994, 2001
 3 φορές το Πρωτάθλημα Παίδων: 1978, 1990, 2012
 2''' φορές το Πρωτάθλημα Μίνι Παίδων: 1998, 2001

Εξωτερικοί σύνδεσμοι
 Ν.Ο.Χίου

 Παραπομπές 

Πηγές

*
Ναυτικος Ομιλος
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι υδατοσφαίρισης
Κατηγορία:Ελληνικοί σύλλογοι κολύμβησης
Κατηγορία:Ελληνικοί ναυτικοί όμιλοι
Κατηγορία:Σωματεία Τ.Ε. Ε.Ο.Κ. Χίου
Κατηγορία:Ιδρύσεις αθλητικών συλλόγων το 1930
Κατηγορία:Ιδρύσεις ομάδων καλαθοσφαίρισης σε άγνωστο έτος